ኣርጀንቲና - ኢንግላንድ፡ ሜክሲኮ፡ 1986 ምንጪ ስእሊ, BONGARTS መግለጺ ስእሊ, ማራዶና ናብ ናይ ታሪኽ መዝገብ እንክነጥር እወ፡ እታ 'ብሂድ ኣምላኽ' እትፍለጥ ሸቶ ማራዶና መንይ ይርሳዓ። ነቶም ዘየርከቡላን ብዛዕብኣ ሰሚዖም ዘይፈልጡ፡ እቲ ኣጋጣሚ ኣብቲ ኣብ ርብዒ ፍጻሜ ናይቲ ውድድር ኣብ መንጎ ኣርጀንቲናን ኢንግላንድን ዝኻየደ ግጥም ክኸውን እንከሎ፡ ሽዑ ማራዶና፡ ነታ ኩዕሶ ብኢዱ ብምድጋፍ ብልዕሊ ሓላው ልዳት ፒተር ሺልተን ሸቶ ኣመዝጊቡ። ሓቂ'ዩ ድሕሪኣ እታ ኣብ ዓለም ሓንቲ ካብተን ኣዝየን ዝድነቓ ሸቶታት ኣመዝጊቡ'ዩ። ንሱ፡ ዳርጋ ንኹሎም መቀናቕንቱ ብምሽካዕ ሸቶ ብምምዝጋብ ኣርጀንቲና 2 ብ0 ክትመርሕ ኣኽኢልዋ'ዩ፡ ዋላኳ ጸኒሑ ጋሪ ሊነከር ኣብ መበል 80 ደቒቕ ሓንቲ ሸቶ እንተ ኣእተወ። ኣብዚ ክፍለጥ ዘለዎ ግና ኣብተን 51 ናይ መጀመርታ ደቓይቕ ኣርጀንቲና ንናይ ኢንግላንድ ምክልኻል ክብንጥሶ ኣይከኣለን ነይሩ። ደገፍ ናይዚ ቪድዮ ነይሩ እንተዝኸውን፡ እቲ ዳኛ፡ ማራዶና ነቲ ካብኡ ብ20 ሴንቲሜተር ዝነውሕ ሓላው ልዳት ነጢሩ ብርእሱ ከም ዘየእተዋ መረጋገጸ ነይሩ። ብራዚልን - ሆላንድን፡ ሕቡራት መንግስታት ኣሜሪካ 1994 ምንጪ ስእሊ, Mark Leech/Offside መግለጺ ስእሊ, ቅድሚ ሮበርቶ ካርሎስ ምምጽኡ፡ ብራንኮ ኪኢላ ጸጋማይ ክንፊ ጋንታ ብራዚል'ዩ ነይሩ እዚ ውድድር'ዚ ሓደ ካብቶም መስተንክራት ውድድራት ዋንጫ ዓለም'ዩ ነይሩ። ኣብ መጀመርታ ብራዚል በተን በበቶን ሮማርዮን ዘመዝገብወን 2 ጎላት ትመርሕ እኳ እንተነበረት፡ ድሒሮም ተጻወቲ ሆላንድ፡ በርካምን ኣሮን ዊንተርን ብዘመዝገብውን ሸቶታት ማዕረ ኮይነን። እንተኾነ ግን ብራንኮ ኣብ መበል 81 ደቒቕ ብመገዲ ናጻ ቅላዕ ሳልሰይቲ ብምውሳኹ ብራዚል ክትዕወት ኪኢላ'ያ። ቪ ኤ ኣር ቴክኖሎጂ ነይሩ እንተ ዝኸውን ግን፡ እቲ ናጻ ቅላዕ ክወሃብ ኣይምኸኣለን ነይሩ። ምኽንያቱ ቅድሚ'ቲ እታ ነቲ ናይ 1994 ናይ ርብዒ-ፍጻመ ንሕንሕ ዘኽተመት ሸቶም ምምዝጋቡ፡ ብራንኮ ብርኡይ ንማርክ ኦቨርማርስ ቀዲሙ ዓንቂፍዎ ስለዝነበረ። ኣብታ እታ ሸቶ ዝተመዝገበትላ እዋን፡ ጋንታ ሆላንድ ምስ ሓይሎም'ዮም ነይሮም፡ ስለዚ ኣብ ተወሳኺ ጊዜ ዝያዳ መድምዑ ነይሮም። ስጳኛን - ኢጣልያን፡ ሕቡራት መንግስታት ኣሜሪካ 1994 ምንጪ ስእሊ, Henri Szwarc መግለጺ ስእሊ, ኢንሪከ ብርግጽ ኣብ ገጹ ከም ዝተሃርመ ዘርኢ ጭብጢ ነይሩ'ዩ ኣብ ሓደ ውድድር ዋንጫ ዓለም ዘጋጠመ ካልእ ኣካታዒ ውሳነ'ዩ። ኣብ ከተማ ቦስተን ኢጣልያ ንስጳኛ 2 ብ 0 ትመርሓሉ ኣብ ዝነበረትሉ ህሞት'ዩ፡ ጋንታ ስጳኛ ብዘለዎም ዓቕሚ ዘጥቅዕሉ ዝነበረ እዋን። ኣብተን ናይ መወዳእታ ደቓይቕ፡ ተጻዋታይ ሉዊስ ኤንሪከ ነታ ብጎኒ ዝተቐልዓትሉ ኩዕሶ ቅድሚ ምትንካፉ፡ ማውሮ ታሶቲ ብብርኩ ሃሪሙ ከልኪልዎ። እዚ ድማ ፍጹም ቅላዕ ጥራይ ዘይኮነስ፡ ብቐይሕ'ውን ዘባርር በደል'ዩ ነይሩ። ሕማቕ ዕድል ናይ ስጳኛውያን ኮይኑ ግን እቲ ነቲ ጸወታ ዝዳኒ ዝነበረ ሃንጋርያዊ ናይ ማእከል ዳኛን ተሓጋገዝቱን ነቲ ፍጸመ ኣይረኣይዎን። ዋላኳ ኤንሪከ እንተ ተኸራኸረ፡ እቶም ደያኑ ዋላ ደሙ እናረኣዩ፡ ንስምዕታኡ ነጺጎሞ። ብድሕሪ ኣብ ዝተገብረ መርመራ ግን፡ ታሶቲ ን8 ጸወታታት ከም ዝእገድ ተጌሩ'ዩ። በዚ ድማ ኣብቲ ምስ ብራዚል ዝተገብረ ናይ መዳእታ ናይ ዋንጫ መን ወሰደ ጸወታ ክሳተፍ ኣይከኣለን። እንታይ'ሞ ክዓብስ፡ ንስጳኛ እቲ ዝኾነ ኮይኑ'ዩ። ደቡብ ኮርያ - ስጳኛ፡ ጃፓን/ደቡብ ኮርያ 2002 ምንጪ ስእሊ, Andreas Rentz መግለጺ ስእሊ, ስጳኛዊ ኢቫን ሄልጉወራ ከም ዝበሎ፡ "እተን ክልተ ጽቡቓት ሸቶታት ኩሉ ሰብ ዝራኣየን'የን። ስጳኛ እንተዘይተዓዊታ ከም ዘይትዕወት ዝለዝገበሩና ጥራይኡዩ" ካበይ ክንጅምር?
